CONSILIUL LOCAL AL MUNICIPIULUI CRAIOVA

                                                                                                                                     

HOTĂRÂREA NR. 70
     

  


 Consiliul Local al Municipiului Craiova, întrunit în şedinţa ordinară din data de   26.02.2009;

 Având în vedere raportul nr.20108/2009 întocmit de Direcţia Juridică, Asistenţă de Specialitate şi Contencios Administrativ prin care se propune aprobarea Regulamentului de constituire şi utilizare a fondului pentru acordarea de stimulente reglementate prin Ordonanţa Guvernului nr.92/2003 privind Codul de procedură fiscală, republicată şi rapoartele comisiilor de specialitate ale Consiliului Local al Municipiului Craiova nr. 73, 74, 77, 79, 80/2009; 

În conformitate cu prevederile Ordonanţei Guvernului nr.92/2003, republicată,  privind Codul de Procedură Fiscală, cu modificările şi completările ulterioare, Ordonanţei Guvernului nr.6/2007 privind unele măsuri de reglementare a drepturilor salariale şi a altor drepturi ale funcţionarilor publici până la intrarea în vigoare a legii privind sistemul unitar de salarizare şi alte drepturi ale funcţionarilor publici, precum şi creşterile salariale care se acordă funcţionarilor publici în anul 2007, modificată şi completată prin Ordonanţa Guvernului nr.9/2008, Ordinului Ministrului Economiei şi Finanţelor nr.2494/2008 privind modificarea şi completarea Ordinului nr.2210/2008 privind Metodologia de constituire şi utilizare a fondului pentru acordarea de stimulente şi Legii nr.273/2006 privind finanţele publice locale;

 În temeiul art.36 alin.4 lit.a, art. 45 alin.2 lit.a şi art.61 alin.2 din Legea nr.215/2001, republicată, privind administraţia publică locală;

 

 

HOTĂRĂŞTE:

 

Art.1.  Se aprobă Regulamentul de constituire şi utilizare a fondului pentru acordarea de stimulente reglementate prin Ordonanţa Guvernului nr.92/2003 privind Codul de procedură fiscală, republicată, prevăzut în anexa care face parte integrantă din prezenta hotărâre.

Art.2. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Juridică, Asistenţă de Specialitate şi Contencios Administrativ, Direcţia Economico – Financiară şi Direcţia Taxe şi Impozite şi vor aduce la îndeplinire prevederile prezentei hotărâri.

